Lav et referat af nedenstående tekst:

Tekst:
Efter halvanden måneds ventetid er den nye regering i dag klar. Fungerende statsminister Mette Frederiksen (S) præsenterer i dag det nye ministerhold på Amalienborg. Det sker efter rekordlange forhandlinger, der har varet siden folketingsvalget 1. november. Torsdagens afsløringer af ministerholdet kommer, efter Mette Frederiksen (S) tirsdag præsenterede sin nye regering: - Jeg har her til aften meddelt hendes majestæt dronningen, at det kan vi. På torsdag præsenteres en ny regering, som består af Socialdemokratiet, Venstre og Moderaterne, sagde hun. Nordjyske politikere forventes at få ministerposter Mette Frederiksen (S) fortsætter efter al sandsynlighed som landets statsminister. Aalborgensiske Marie Bjerre (V), der er valgt i Himmerlandskredsen og partiets klimaordfører, forventes at få en ministerpost. Det vurderer TV2 Nords politiske analytiker Søren Wormslev. Han spår også nuværende kultur- og kirkeminister Ane Halsboe Jørgensen (S) som en sikker kandidat til at fortsætte som minister - på hvilken post er dog fortsat ukendt. Men at fortsætte med fem nordjyske ministre bliver ikke et realistisk scenarium, spår Søren Wormslev. - De seneste to år har Nordjylland haft fem ministre ud af tyve. Sådan en situation får vi ikke igen - det har været helt ekstraordinært, siger han. VIDEO:  Få overblikket over de nordjyske ministre

Referat:
Ministerholdet i den nye SVM-regering bliver præsenteret på Amalienborg torsdag klokken 10. Flere nordjyder forventes at få ministerposter.